દરમિયાન વૈશ્વિક બજાર એવા તારણ પર આવી રહ્યું હોવાના સંકેત મળે છે કે અમેરિકામાં ડિસેમ્બર 2015માં અથવા જાન્યુઆરી 2016માં વ્યાજદરમાં વધારો થશે. અમે પણ માનીએ છીએ કે અમેરિકામાં વ્યાજદરમાં વધારા અંગેની ચિંતા લાંબા સમયગાળા સુધી હળવી થઈ જવાની ધારણા છે. કારણ કે ફેડ રિઝર્વ માત્ર તબક્કાવાર ધોરણે નાના પાયે વ્યાજદરમાં વધારો કરવા માગે છે. તેથી આપણે ફેડના રેટ હાઇક વગરના તબક્કામાં પ્રવેશ કરીએ તેવી ધારણા છે અને બીજી તરફ ઇસીબી વધુ લિક્વિડિટી જારી કરવા માટે સજ્જ બની છે.